

Αρκαλοχώρι, 29/ 07 /2025

Προς: ΜΜΕ

**ΔΕΛΤΙΟ ΤΥΠΟΥ**

**Σημαντική ενημέρωση από το Δήμο Μινώα Πεδιάδας σε ότι αφορά την προθεσμία για τη στεγαστική συνδρομή σεισμόπληκτων για τις περιπτώσεις συνιδιοκτησίας**

Ο Δήμος Μινώα Πεδιάδας ενημερώνει τους ιδιοκτήτες ακινήτων που επλήγησαν από σεισμούς, ότι το Υπουργείο Κλιματικής Κρίσης και Πολιτικής Προστασίας, έχει θέσει τελική προθεσμία για την υποβολή αρχικών αιτήσεων στεγαστικής συνδρομής, την Πέμπτη 14 Αυγούστου 2025 (στις ημερομηνίες 15-17 Αυγούστου περιλαμβάνονται η επίσημη αργία του Δεκαπενταύγουστου και ακολουθεί Σαββατοκύριακο).

Είναι όμως εξαιρετικά σημαντικό, ειδικά σε περιπτώσεις συνιδιοκτησίας, να γίνει κατανοητό, ότι πρέπει να υποβάλουν αίτηση όλοι οι συνιδιοκτήτες και ότι για όσους δεν το έχουν κάνει έως τώρα, τελική προθεσμία έχουν έως την Πέμπτη 14 Αυγούστου 2025!

Η συγκεκριμένη ημερομηνία αφορά αποκλειστικά την αρχική αίτηση. Τα επιπλέον δικαιολογητικά, μπορούν να προσκομιστούν σε μεταγενέστερο χρόνο.